ai4bharat/Pralekha huggingface dataset:
युवा व्यवहार आणि क्रीडा मंत्रालय
क्रीडा कोट्यातून दिल्या जाणाऱ्या केंद्र सरकारी नोकऱ्यांसाठी सरकारने 21 नव्या खेळप्रकारांचा समावेश केला : किरण रिजीजू
भारत सरकारच्या विविध विभागांमध्ये तसेच मंत्रालयांमध्ये ‘क’ गटातील कोणत्याही पदावर नेमणुकीसाठी, क्रीडा क्षेत्रात उत्कृष्ट कामगिरी करणाऱ्या व्यक्ती पात्र ठरण्यासाठी ग्राह्य धरण्यात येणाऱ्या क्रीडा प्रकारांच्या यादीत सरकारने आता “मल्लखांब” आणि “सेपाक टकराव” यांसह एकूण 21 नव्या क्रीडाप्रकारांचा समावेश केला आहे.
युवक व्यवहार आणि क्रीडा राज्यमंत्री किरण रिजीजू यांनी आज लिखित उत्तराद्वारे राज्यसभेत ही माहिती दिली.
नव्याने समाविष्ट करण्यात आलेल्या क्रीडाप्रकारांचा तपशील खाली दिला आहे:
|
|
Sl. No.
|
|
Name of Sports Disciplines
|
|
Sl. No.
|
|
Name of Sports Disciplines
|
|
-
|
|
Baseball
|
|
-
|
|
Body-Building
|
|
-
|
|
Cycle Polo
|
|
-
|
|
Deaf Sports
|
|
-
|
|
Fencing
|
|
-
|
|
Kudo
|
|
-
|
|
Mallakhamb
|
|
-
|
|
Motor Sports
|
|
-
|
|
Net Ball
|
|
-
|
|
Para Sports 
|
|
-
|
|
Pencak Silat
|
|
-
|
|
Shooting Ball
|
|
-
|
|
Roll Ball
|
|
-
|
|
Rugby
|
|
-
|
|
Sepak Takraw
|
|
-
|
|
Soft Tennis
|
|
-
|
|
Tenpin Bowling
|
|
-
|
|
Triathlon
|
|
-
|
|
Tug-of-war
|
|
-
|
|
Wushu
|
|
-
|
|
Tennis Ball Cricket
|
|
M.Chopade/S.Chitnis/P.Kor
वाणिज्य आणि उदयोग मंत्रालय
1 ट्रिलियन डॉलर व्यापारी मालाच्या निर्यातीचे उद्दिष्ट साध्य करण्यासाठी एमएसएमईंसाठी वाढीव आणि माफक दरात कर्ज उपलब्धता सुनिश्चित करण्याचे केंद्रीय मंत्री पीयूष गोयल यांचे बँकर्सना आवाहन
नवी दिल्ली, 29 जून 2023
केंद्रीय वाणिज्य आणि उद्योगमंत्री पीयूष गोयल यांनी, 1 ट्रिलियन अमेरिकन डॉलर्सच्या व्यापारी मालाच्या निर्यातीचे उद्दिष्ट साध्य करण्यासाठी सूक्ष्म लघु आणि मध्यम उद्योगांना  वाढीव आणि माफक दरात कर्ज उपलब्धता सुनिश्चित करण्यास भारतीय बँकांना सांगितले. एमएसएमई निर्यातदारांच्या निर्यात कर्जाची उपलब्धता वाढवण्याच्या मुद्द्यावर चर्चा करण्यासाठी बोलावलेल्या बैठकीत पियुष गोयल बोलत होते.
काल नवी दिल्ली येथे केंद्रीय वाणिज्य विभाग आणि एक्सपोर्ट क्रेडिट गॅरंटी कॉर्पोरेशन लिमिटेड च्या समन्वयाने ही बैठक बोलावण्यात आली होती. या बैठकीत स्टेट बँक ऑफ इंडिया, बँक ऑफ बडोदा, पंजाब नॅशनल बँक, कॅनरा बँक, युनियन बँक ऑफ इंडिया, बँक ऑफ इंडिया आणि सेंट्रल बँक ऑफ इंडिया अशा 21 बँकांचे वरिष्ठ अधिकारी उपस्थित होते.
यावेळी ईसीजीसीचे प्रमुख व्यवस्थापकीय संचालक, श्री एम. सेंथिलनाथन यांनी ‘एक्सपोर्ट क्रेडिट आणि एक्सपोर्ट क्रेडिट इन्शुरन्स फॉर बँक्स’ या विषयावर एक सादरीकरण केले.
या बैठकीत पीयूष गोयल म्हणाले, की ईसीजीसी सर्व नऊ बँकांसाठी प्रस्तावित केलेल्या योजनेच्या विस्ताराचे परीक्षण करू शकते, जेणेकरून एमएसएमई निर्यातदारांसाठी असलेल्या निर्यात कर्जाची मागणी वाढवता येईल.
बँकर्सनी सुचवले, की ईसीजीसीने क्रेडिट गॅरंटी फंड ट्रस्ट फॉर मायक्रो अँड स्मॉल एंटरप्रायझेस  प्रमाणेच दावा प्रक्रिया पद्धतीचे अवलंबन करावे, ज्यासाठी ईसीजीसीला त्यांचे नुकसान भरून काढण्यासाठी समान धर्तीवर एक पद्धत अनुसरण्याचा सल्ला वाणिज्य आणि उद्योग मंत्र्यांनी दिला.
बँकांनी प्रस्तावित योजनेचा लाभ घ्यावा आणि एमएसएमई निर्यातदारांना पुरेसे आणि परवडणारे निर्यात कर्ज द्यावे असा सल्ला गोयल यांनी यावेळी दिला. यामुळे देशाला 2030 पर्यंत 1 ट्रिलियन डॉलर्स व्यापारी निर्यातीचे लक्ष्य गाठणे शक्य होईल. पुढील चार महिन्यांत सर्व ईसीजीसी सेवा डिजिटल केल्या जातील, अशी माहिती देखील गोयल यांनी दिली.N.Chitale/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
युवा व्यवहार आणि क्रीडा मंत्रालय
गृहमंत्री अमित शाह यांच्या हस्ते खेलो इंडिया युवा स्पर्धा 2021 चे उद्घाटन
केंद्र सरकारने क्रीडा क्षेत्रासाठीची आर्थिक तरतूद 2014 मधील 864 कोटी वरून 2022 मध्ये 1,992 कोटी इतकी वर आणली: अमित शाह
खेलो इंडिया युवा स्पर्धा आणि खेलो इंडिया विद्यापीठ स्पर्धा हे पंतप्रधानांच्या दृष्टीकोनाचं फलित: केंद्रीय मंत्री अनुराग ठाकूर
बहुप्रतीक्षित एसबीआय खेलो इंडिया युवा स्पर्धा 2021, हरियाणा येथे शनिवारपासून मोठ्या उत्साहात सुरु झाल्या. केंद्रीय गृह मंत्री अमित शाह यांनी एका दिमाखदार सोहोळ्यात या स्पर्धेचं उद्घाटन केलं.
या उद्घाटन सोहोळ्याला संबोधित करताना अमित शाह म्हणाले, “देशाची निर्विवादपणे क्रीडा राजधानी असलेलं हरियाणा हे राज्य खेलो इंडिया युवा स्पर्धांच्या चौथ्या आवृत्तीचे आयोजन करत आहे, याबद्दल मला अत्यंत आनंद वाटतो. खेळाडूंना शक्य असलेले सर्व प्रकारचे सहाय्य उपलब्ध करण्याच्या पंतप्रधान नरेंद्र मोदी यांच्या दृष्टिकोनाचे हे फलित आहे. केंद्रसरकारने क्रीडा क्षेत्रासाठीची आर्थिक तरतूद 2014 मधील 864 कोटी रुपयांवरून 2022 मध्ये 1,992 कोटी रुपये इतकी वाढवली असून देशाने मिळवलेली टोकियो ऑलिम्पिकमधील 7 पदके, जी पदक संख्या यापूर्वीच्या ऑलिम्पिक स्पर्धेत 5 इतकी होती, हा या निर्णयाच्या यशाचा पुरावा आहे. तसेच 2016 च्या पॅरालिम्पिक स्पर्धेत देशाला चार पदके मिळाली होती. तर 2021 मधील स्पर्धेत यात वाढ होऊन पदक संख्या 19 वर पोहोचली आहे.”
पुढील 10 दिवस चालणार्या या स्पर्धेतील 5 भारतीय क्रीडा प्रकारांसह एकूण 25 उत्कंठावर्धक क्रीडा प्रकारांमध्ये 2,262 महिला खेळाडूंसह एकूण 5000 क्रीडा पटू सुवर्ण पदकासाठी आपल्या अत्युत्तम कामगिरीचं प्रदर्शन करतील.
या स्पर्धेत प्रत्येक खेळाडूने आपली सर्वोत्तम कामगिरी करावी असं आवाहन केंद्रीय मंत्री अनुराग ठाकूर यांनी आपल्या भाषणामधून केलं. ते म्हणाले, “खेलो इंडिया युवा स्पर्धा आणि खेलो इंडिया विद्यापीठ स्पर्धा हे पंतप्रधान नरेंद्र मोदी यांच्या दृष्टीकोनाचं फलित आहे. खेळाडूंना आवश्यक असलेलं सर्व प्रकारचं सहाय्य सुनिश्चित करणं हा त्यांचा दृष्टीकोन आहे. जवळजवळ 2500 खेळाडूंसाठी दरमहा 10,000 रुपये भत्ता असो, खेलो इंडिया अकादमीमधील खेलो इंडियाच्या खेळाडूंना प्रशिक्षण देण्यासाठीचे 5 लाख रुपये अर्थसहाय्य अथवा टॉप्स  अंतर्गत सर्वोत्तम कामगिरी करणाऱ्या खेळाडूंच्या प्रशिक्षणासाठीचे वैयक्तिक सहाय्य, परदेशामधील स्पर्धांचा अनुभव देणे आणि प्रत्येकी 6 लाख रुपयांचा वार्षिक भत्ता अशा प्रकारे खेळाडूंना सर्व प्रकारचे सहाय्य सरकार करत आहे. एक खेळाडू म्हणून तुम्ही केवळ उत्तम कामगिरी करायची आहे. तुम्हाला आपल्या गरजांबाबत अजिबात चिंता करण्याची आवश्यकता नाही ती काळजी आम्ही घेऊ.”
विज्ञान आणि तंत्रज्ञान मंत्रालय
भदेरवाह देशाचा प्रमुख लॅव्हेंडर उत्पादक भाग म्हणून उदयाला आला आहे- केंद्रीय मंत्री जितेंद्र सिंह
नवी दिल्ली, 4 जून 2023
भदेरवाह देशाचा प्रमुख लॅव्हेंडर उत्पादक भाग आणि कृषी स्टार्ट अप डेस्टीनेशन म्हणून उदयाला आला आहे ही आपल्या सर्वांसाठी अतिशय अभिमानास्पद बाब आहे, असे केंद्रीय मंत्री जितेंद्र सिंह यांनी सांगितले आहे. ते आज जम्मूमध्ये भादेरवाह येथे दोन दिवसीय लॅव्हेंडर उत्सवाचे उद्घाटन करताना बोलत होते.
‘वन वीक वन लॅब’ मोहिमेचा एक भाग म्हणून सीएसआयआर- इंडियन इन्स्टिट्युट ऑफ इंटेग्रेटिव्ह मेडिसिन, जम्मू या संस्थेने या कार्यक्रमाचे आयोजन केले आहे.
भदेरवाह हे भारताच्या ‘पर्पल रिव्हॉल्युशन’ चे जन्मस्थान आणि कृषी स्टार्ट अप डेस्टिनेशन असल्याचे जितेंद्र सिंह यांनी सांगितले. केंद्रामध्ये असलेल्या विद्यमान प्रगतीशील सरकारच्या विकासाचे भदेरवाह हे सर्वोत्तम उदाहरण आहे आणि जमीन आणि हवामान यांचा विचार करता भदेरवाह हे लॅव्हेंडर शेतीसाठी सर्वोत्तम ठिकाण असल्याने हा गौरव खरे तर यापूर्वी खूपच आधी व्हायला हवा होता, असे मत त्यांनी व्यक्त केले. लॅव्हेंडर हा रोजगार निर्मितीचा आणि संशोधनाचा एक मार्ग आहे आणि विकासाची अनेक दालने खुली करणारा आहे, असे ते म्हणाले.
सीएसआयआर-अरोमा मिशन हा सीएसआयआरचा एक अग्रणी प्रकल्प असून या अंतर्गत जम्मू आणि काश्मीरच्या समशीतोष्ण प्रदेशात लॅव्हेंडर शेतीला प्रोत्साहन दिले जात आहे. अल्प आणि भूमीहीन शेतकऱ्यांच्या उत्पन्नात वाढ करणे आणि कृषी आधारित स्टार्ट अप्सचा विकास करणे हे या प्रकल्पाचे उद्दिष्ट आहे.
जम्मू विभागातील समशीतोष्ण प्रदेशातील अनेक लहान आणि भूमीहीन मका उत्पादक शेतकऱ्यांनी लॅव्हेंडरच्या शेतीचा यशस्वी पद्धतीने अंगिकार केला आहे. लॅव्हेंडरच्या शेतीमुळे जम्मू आणि काश्मीरमधील भौगोलिकदृष्ट्या दुर्गम भागात अनेक शेतकऱ्यांना आणि तरुण उद्योजकांना रोजगार उपलब्ध करून दिला आहे. सीएसआयआर-आयआयआयएम च्या पुढाकारामुळे या भागात लॅव्हेंडर शेतीशी संबंधित एक नवा उद्योग विकसित झाला आहे. 2500 पेक्षा जास्त शेतकरी जम्मू आणि काश्मीरच्या विविध भागात लॅव्हेंडरची शेती करत आहेत. लॅव्हेंडरच्या शेतीमध्ये प्राथमिक स्वरुपात फुलांची कापणी आणि प्रक्रिया ही कामे महिलांना दिली जातात , ज्यामुळे या भागातील महिलांच्या उत्पन्नात वाढ झाली आहे. अनेक तरुण उद्योजकांनी लॅव्हेंडरचे तेल, हायड्रोसोल आणि फुले यांच्या मूल्यवर्धनाच्या माध्यमातून लघु उद्योग सुरू केले आहेत. सीएसआयआर-आयआयआयएम ने अनेक कौशल्य विकास कार्यक्रम राबवले आहेत आणि लॅव्हेंडरची शेती, प्रक्रिया, मूल्य वर्धन आणि विपणन या संदर्भात जम्मू आणि काश्मीरमधील 2500 पेक्षा जास्त शेतकरी आणि तरुण उद्योजकांना प्रशिक्षित केले आहे.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
अंतराळ विभाग
चांद्रयान-2 अचूकपणे चंद्राच्या कक्षेत पोहोचले-इस्रो अध्यक्ष
चांद्रयान-2 सात सप्टेंबरला रात्री 1 वाजून 55 मिनिटांनी चंद्राच्या दक्षिण ध्रुवावर उतरणार
नवी दिल्ली, 20 ऑगस्ट 2019
भारताची दुसरी महत्वाकांक्षी चांद्रमोहीम, चांद्रयान-2 ने चंद्राच्या कक्षेत अचूकपणे प्रवेश केला आहे. आज सकाळी 9 वाजून 2 मिनिटांनी हे चांद्रयान चंद्राच्या कक्षेत पोहोचले, अशी माहिती भारतीय अवकाश संशोधन संस्था इस्रोचे प्रमुख डॉ. के. सिवन यांनी दिली. बंगळुरू येथे आज घेतलेल्या पत्रकार परिषदेत ते बोलत होते. या सोबतच चांद्रयानने एक महत्वाचा टप्पा पार केला आहे, असे त्यांनी सांगितले.
येत्या 7 सप्टेंबरला रात्री 1 वाजून 55 मिनिटांनी चांद्रयान चंद्राच्या दक्षिण ध्रुवावर यशस्वीपणे उतरेल, अशी अपेक्षा आहे, असे ते म्हणाले. यापुढचा महत्वाचा टप्पा 2 सप्टेंबरला असेल ज्यावेळी लॅण्डर ऑर्बिटरमधून वेगळे होईल. ही पूर्ण प्रक्रिया यशस्वी होईल असा विश्वास त्यांनी व्यक्त केला. चांद्रयान-2 ला आणखी चार परीक्षांना सामोरे जायचे आहे. त्यातली एक उद्या, त्यापाठोपाठ 28 ऑगस्ट, 30 ऑगस्ट आणि 1 सप्टेंबर अशी असेल असेही ते म्हणाले. इस्रोचे हे दुसरे चांद्रयान अभियान आहे. 22 जुलैला चांद्रयान श्रीहरीकोटा येथून अवकाशात झेपावले. त्यात एक ऑर्बिटर, विक्रम हे लॅण्डर आणि प्रग्यान हे रोव्हर आहे.
B.Gokhale/R.Aghor/P.Kor
(Visitor Counter : 83
युवा व्यवहार आणि क्रीडा मंत्रालय
डायमंड लीगपूर्वी फिनलंडच्या कुओर्टाने ऑलिम्पिक प्रशिक्षण केंद्रामध्ये प्रशिक्षण घेण्याची नीरजची विनंती सरकारकडून मान्य
भारताचा ऑलिम्पिक सुवर्णपदक विजेता नीरज चोप्रा तुर्कीमधले आपले प्रशिक्षण केंद्र बदलणार असून आता आणि गुरुवारी 26 मे रोजी नीरज फिनलंडला प्रशिक्षणासाठी जाणार आहे.
सुवणर्पदक विजेता नीरज सध्या तुर्कीच्या ग्लोरिया स्पोर्ट्स एरिना येथे प्रशिक्षण घेत आहे. यानंतर तो २६ मे ते २२ जूनपर्यंत फिनलंडच्या कुओर्टाने ऑलिम्पिक प्रशिक्षण केंद्रात प्रशिक्षण घेणार आहे . कुओर्टाने ऑलिम्पिक प्रशिक्षण केंद्रामध्ये खेळाडूंसाठी ऑलिम्पिक-स्तरीय इनडोअर आणि आउटडोअर सुविधा दिल्या जातात. सध्या पॅरालिम्पिक सुवर्णपदक विजेता देवेंद्र झाझरिया हाही याच प्रशिक्षण केंद्रात प्रशिक्षण घेत आहे.
कुओर्टाने येथून नीरज नंतर पावो नुर्मी क्रीडा स्पर्धेमध्ये भाग घेण्यासाठी तुर्कूला रवाना होणार आहे. त्यानंतर कुओर्टाने येथील कुओर्टाने स्पर्धा आणि त्यानंतर स्टॉकहोममधील डायमंड लीगमध्ये तो भाग घेणार आहे.
भारतीय क्रीडा प्राधिकरण  ने नीरज आणि त्याच्या संघाला फिनलंडमध्ये राहताना कोणत्याही समस्यांना सामोरे जावे लागणार नाही याची खात्री करण्यासाठी परराष्ट्र व्यवहार मंत्रालयाशी संपर्क साधला आहे; त्याला मंत्रालयानेही प्रतिसाद दिला असून नीरजला सर्वतोपरी सहकार्य करण्याचे आश्वासन एसएआयला दिले आहे. हेलसिंकी येथील भारतीय दूतावासाकडून नीरजला आवश्यकतेप्रमाणे सर्व प्रकारची मदत मिळेल, असे सांगितले आहे.
भूविज्ञान मंत्रालय
उत्तर कर्नाटक आणि महाराष्ट्राच्या काही भागांवर कमी दाबाचा पट्टा
मध्य महाराष्ट्र, दक्षिण कोकण आणि गोव्यात अतिवृष्टीची  शक्यता
समुद्र खवळलेला असल्यामुळे मच्छीमारांनी समुद्रात जाऊ नये, असा इशारा
भारतीय हवामान विभागाने दिलेल्या माहितीनूसार, तेलंगणावर निर्माण झालेला कमी दाबाचा पट्टा गेल्या 06 तासांत 14 ऑक्टोबर रोजी पश्चिमेकडे सरकला आहे. कमी दाबाचा पट्टा सोलापूरपासून  110 किलोमीटर पूर्वेला आहे. कमी दाबाचा पट्टा पुढे पश्चिम-वायव्येकडे सरकत जाऊन पुढील 12 तासांत कमी होणार आहे. त्यानंतर, कमी दाबाचा पट्टा पश्चिम-वायव्येकडे सरकून 16 ऑक्टोबर रोजी अरबी समुद्रात महाराष्ट्र किनाऱ्याकडे येईल. महाराष्ट्रात अरबी समुद्रावर कमी दाबाचा पट्टा आणखी तीव्र होण्याची शक्यता आहे.
14 ऑक्टोबर रोजी हलक्या ते मध्यम स्वरुपाचा तर मध्य महाराष्ट्र, दक्षिण कोकण आणि गोव्यात काही ठिकाणी अतिवृष्टी  होण्याची शक्यता आहे. तसेच मराठवाड्यात आगामी 12 तासांत अतिवृष्टीचा इशारा देण्यात आला आहे.
15 ऑक्टोबर रोजी कोकण आणि गोव्यात अतिवृष्टीची  शक्यता आहे.
मध्य महाराष्ट्र, मराठवाडा आणि उत्तर कर्नाटकात पुढील 12 तासांत 30-40 किलोमीटर ते 50 किलोमीटर प्रतितास वेगाने वारे वाहतील.
15 ऑक्टोबर रोजी सकाळी महाराष्ट्र आणि दक्षिण गुजरात किनारपट्टीवर 40-50 किमी प्रतितास ते 60 किमी प्रतितास वेगाने वारे वाहतील. पुढे 16 ऑक्टोबर रोजी संध्याकाळी अरबी समुद्राच्या ईशान्येकडे याचा वेग हळूहळू वाढत जाऊन 45-55 किमी प्रतितास ते 65 किमी प्रतितास एवढा होईल.
16 ऑक्टोबरपासून महाराष्ट्र किनारपट्टीवरील ईशान्य अरबी समुद्र खवळलेल्या स्थितीत असेल. महराष्ट्र किनारपट्टीवर मच्छीमारांना 16 ऑक्टोबरपासून पुढील तीन दिवस समुद्रात न उतरण्याचा इशारा देण्यात आला आहे. तसेच समुद्रातील मच्छीमारांनी 15 ऑक्टोबरपर्यंत किनाऱ्यावर परतावे, असे सांगण्यात आले आहे.
पाऊस आणि वाऱ्यामुळे महाराष्ट्र आणि कर्नाटकमध्ये गव्हाचे पीक, केळी, पपई आणि इतर फळबागा, शेवग्याच्या शेंगाची झाडे आणि भाज्यांचे नुकसान होईल. मुसळधार पावसामुळे कच्च्या बंधाऱ्यांचे नुकसान होईल. सखल भागांमध्ये पूर, पाणी साचणे, वाहतुकीत अडथळा, भूस्खलन होईल आणि पाणीसाठे निर्माण होतील. तसेच रस्ते ओले आणि निसरडे होतील. अतिवृष्टीमुळे नाल्यांमध्ये अडथळा येऊन अचानक पूरस्थिती निर्माण होईल.
· अधिक माहितीसाठी कृपया www.rsmcnewdelhi.imd.gov.in, www.imd.gov.in या संकेतस्थळाला भेट द्या
· हवामान अंदाज आणि विविध इशाऱ्यांच्या माहितीसाठी मौसम अॅप डाऊनलोड करा
· कृषी हवामानासाठी मेघदूत अॅप आणि वीज इशाऱ्यांसाठी दामिनी अॅप डाऊनलोड करा.
ग्राहक व्यवहार, अन्न आणि सार्वजनिक पुरवठा मंत्रालय
साठेबाजी आणि काळा बाजार रोखण्यासाठी केंद्र सरकारने, घाऊक विक्रेते, किरकोळ विक्रेते, मोठे साखळी किरकोळ विक्रेते, डाळ मिलर्स आणि आयातदार यांच्यासाठी तूर आणि उडीद डाळीच्या साठ्यावर लागू केली मर्यादा
तूर आणि उडीदडाळ साठा मर्यादा तात्काळ प्रभावाने लागू, मर्यादा 31 ऑक्टोबरपर्यंत जारी राहणार
जीवनावश्यक वस्तूंच्या किमतींवर कडक नियंत्रण ठेवण्यासाठी सरकारने उचललेले हे आणखी एक महत्त्वाचे पाऊल
नवी दिल्ली, 2 जून 2023
साठेबाजी आणि काळा बाजार रोखण्यासाठी तसेच तूर डाळ आणि उडीद डाळीचे दर ग्राहकांना परवडतील असे ठेवण्यासाठी भारत सरकारने एक आदेशाद्वारे या डाळींच्या साठ्यावर मर्यादा घातली आहे. हे निर्बंध घाऊक, किरकोळ विक्रेते, मोठे साखळी विक्रेते, डाळ मिलर्स आणि आयातदार यांना बंधनकारक असतील. यासंदर्भातला आदेश आजपासून लागू करण्यात आला आहे.
या आदेशानुसार, सर्व राज्ये आणि केंद्रशासित प्रदेशांसाठी 31 ऑक्टोबर 2023 पर्यंत तूर आणि उडीद डाळ साठा मर्यादा विहित करण्यात आली आहे. घाऊक विक्रेत्यांसाठी प्रत्येक डाळीला वैयक्तिकरित्या लागू होणारी साठा मर्यादा घाऊक विक्रेत्यांसाठी 200 एमटी; किरकोळ विक्रेत्यांसाठी 5 एमटी; मोठ्या साखळी विक्रेत्यांसाठी प्रत्येक किरकोळ विक्री केंद्रावर 5 एमटी आणि गोदामामध्ये 200 एमटी; मिलर्ससाठीची मर्यादा त्यांच्या उत्पादनाचे मागचे 3 महिने किंवा वार्षिक स्थापित क्षमतेच्या 25%, यापैकी जे जास्त असेल ती. तर, आयातदारांच्या संदर्भात, आयातदारांनी सीमाशुल्क क्लीअरन्स तारखेपासून 30 दिवसांपेक्षा जास्त आयातीत साठा ठेवू नये अशी मर्यादा घालण्यात आली आहे. संबंधित कायदेशीर संस्थांनी ग्राहक व्यवहार विभागाच्या पोर्टलवर  साठ्याची स्थिती घोषित करायची आहे आणि त्यांच्याकडे असलेला साठा विहित मर्यादेपेक्षा जास्त असल्यास, त्यांनी अधिसूचना जारी केल्यापासून 30 दिवसांच्या आत विहित मर्यादेपर्यंत साठा व्यवस्थापित करावा.
तूर आणि उडदाच्या डाळ साठ्यावरची मर्यादा लादणे हे जीवनावश्यक वस्तूंच्या किमतींवर कडक नियंत्रण ठेवण्यासाठी सरकारने केलेल्या सातत्यपूर्ण प्रयत्नांचे आणखी एक पाऊल आहे. ग्राहक व्यवहार विभाग स्टॉक डिस्क्लोजर पोर्टलद्वारे तूर आणि उडीद डाळीच्या साठ्याच्या स्थितीवर बारकाईने लक्ष ठेवून आहे. तसेच राज्य सरकारसोबत या साठ्याचा साप्ताहिक आधारावर आढावा घेण्यात आला आहे. साठा उघड करणे सुनिश्चित करण्यासाठी आयातदार, मिलर्स, किरकोळ विक्रेते यांसारख्या विविध भागधारकांशी व्यापक संवाद साधण्यात आला आहे. त्यासाठी वरिष्ठ अधिकाऱ्यांनी कर्नाटक, मध्य प्रदेश, महाराष्ट्र आणि तामिळनाडू या राज्यांना भेटी दिल्या आहेत.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 173
रेल्वे मंत्रालय
पंतप्रधान नरेंद्र मोदी यांच्या हस्ते 100 टक्के विद्युतीकरण झालेल्या कोकण रेल्वे मार्गाचे आणि इतर रेल्वे प्रकल्पांचे लोकार्पण
कोकण रेल्वेच्या विद्युतीकरणामुळे गोव्याचा सर्वांगीण विकास होण्यास मदत होईल-केंद्रीय मंत्री श्रीपाद नाईक
पणजी, 20 जून 2022
पंतप्रधान नरेंद्र मोदी यांनी आज बेंगळुरू, कर्नाटक येथील कार्यक्रमात 100 टक्के विद्युतीकरण झालेल्या रोहा  ते ठोकूर  या कोकण रेल्वे मार्गाचे आणि इतर रेल्वे प्रकल्पांचे लोकार्पण केले. 'मिशन 100% विद्युतीकरण - नेट झिरो कार्बन उत्सर्जनाकडे वाटचाल' या मोहिमेअंतर्गत रत्नागिरी, मडगाव आणि उड्डपी येथील इलेक्ट्रिक लोको ट्रेनला पंतप्रधानांनी व्हिडीओ कॉन्फरन्सच्या माध्यमातून हिरवा झेंडा दाखवला. या प्रकल्पाची एकूण किंमत ₹1287 कोटी आहे.
केंद्रीय पर्यटन आणि बंदरे, नौवहन आणि जलमार्ग राज्यमंत्री श्रीपाद नाईक यांची मडगाव रेल्वे स्थानकावर झालेल्या कार्यक्रमासाठी उपस्थिती होती.
कार्यक्रमानंतर प्रसारमाध्यमांशी बोलताना श्रीपाद नाईक म्हणाले की, कोकण रेल्वे विद्युतीकरणामुळे गोव्याचा शेजारील महाराष्ट्र आणि कर्नाटकसह सर्वांगीण विकास होण्यास मदत होईल. यामुळे प्रवासी आणि मालवाहतूक सुरळीत होईल, तसेच पर्यावरण रक्षणासाठी मदत होईल.
पंतप्रधान नरेंद्र मोदी यांच्या हस्ते याच कार्यक्रमात, बयप्पनहल्ली येथील वातानुकूलीत रेल्वे स्थानक सर एम विश्वेश्वरय्या रेल्वे स्थानकाचे लोकार्पण करण्यात आले. सुमारे 315 कोटी रुपये खर्चून आधुनिक विमानतळाच्या धर्तीवर हे रेल्वे स्थानक विकसित करण्यात आले आहे.
कोकण रेल्वेचे विद्युतीकरण पाच टप्प्यांमध्ये पूर्ण करण्यात आले आहे. ठोकूर-बिजूर, बिजूर-कारवार-कारवार-थिवी, थिवी-रत्नागिरी आणि रत्नागिरी-रोहा. यातील शेवटचा टप्पा रत्नागिरी-थिवीचे विद्युतीकरण 28.03.2022 रोजी पूर्ण झाले. सर्व लोको पायटलना टप्प्याटप्याने इलेक्ट्रीक वाहतूकीसंबंधीचे प्रशिक्षण देण्यात आले आहे.
कोकण रेल्वेचे आता 100% विद्युतीकरण झाले आहे. यामुळे उच्च परिचालन कार्यक्षमता आणि वाहतुकीसाठी कमी खर्च होईल, याचा देशाला तसेच कोकण रेल्वे महामंडळाला फायदा होईल. विद्युतीकरणामुळे वार्षिक 150 कोटी रुपये इंधनावरील बचत होईल. तसेच वाहतूकखर्चात 18% नी कपात होईल.
कोकण रेल्वे मार्गावर एकूण 91 बोगदे आहेत, ज्याची एकूण लांबी 84.496 किमी  आहे.
प्रकल्पाची ठळक वैशिष्ट्ये
- एकूण मार्ग-740 किमी
- महाराष्ट्र- 382 किमी, गोवा-106 किमी आणि कर्नाटक- 252 किमी
- रेल्वेमार्ग लांबी- महाराष्ट्र- 970 किमी, गोवा- 163 किमी, कर्नाटक: 294 किमी
- विद्युतीकरणासाठीचा एकूण खर्च: 1,287 कोटी रुपये
SRT/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 246
रेल्वे मंत्रालय
ऊर्जा क्षेत्राकडून रेकची अपेक्षित मागणी पूर्ण करण्यासाठी भारतीय रेल्वे कोळसा वाहतुकीला प्राधान्य देणार
नवी दिल्ली, 9 मार्च 2023
चालू आर्थिक वर्षात  भारतीय रेल्वेची कोळसा वाहतूक टनेज आणि एनटीकेएम च्या संदर्भात 11.92% आणि 24.51% ने वाढली आहे. चालू आर्थिक वर्षात  विविध स्त्रोतांकडून ऊर्जा क्षेत्रासाठी 408 रेक प्रतिदिन लोड केले जातात. मागील वर्षी 344 रेक प्रतिदिन लोड केले जात होते. येत्या आर्थिक वर्षात उर्जा क्षेत्राकडून रेकची अपेक्षित मागणी पूर्ण करण्यासाठी, पुढील कार्यवाही करण्यात आली आहे:-
- कोळसा वाहून नेणाऱ्या उच्च क्षमतेच्या वाघिणींचा समावेश - एप्रिल-22 ते जानेवारी-23 या कालावधीत 7692 BOXNHL आणि 1052 BOBRN वाघिणी समाविष्ट करण्यात आल्या आहेत.
- चालू आर्थिक वर्षात, भारतीय रेल्वेच्या ताफ्यात फेब्रुवारी-23 अखेरपर्यंत 1018 मालवाहू लोकोमोटिव्ह जोडले गेले आहेत.
- 2022-23 मध्ये 4500 किमी नवीन ट्रॅक कार्यान्वित होणे अपेक्षित आहे, त्यापैकी बहुतांश ट्रॅक कोळसा वाहतूक मार्गांवर आहेत.
- पुढील काही वर्षांतील वाढती मागणी लक्षात घेऊन, सुमारे 100 प्रकल्पांमध्ये एक लाख कोटी रुपयांच्या नियोजित गुंतवणूकीसह उूर्जा मार्गिकेच्या सर्वसमावेशक नियोजन करण्यात आले आहे.S.Bedekar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
संरक्षण मंत्रालय
लष्कराच्या अग्निबाज विभागाचा 22 वा स्थापना दिवस उत्साहात साजरा
पुणे, 3 एप्रिल 2023
लष्कराच्या तोफखाना दलातील अग्निबाज विभागाने 02 एप्रिल 2023 रोजी 22 वा स्थापना दिवस उत्साहात आणि अनेक उपक्रमांनी साजरा केला. स्थापनेपासून या विभागाचे सामर्थ्य वाढले आहे. राजस्थानच्या वाळवंटात आयोजित केलेल्या दक्षिण शक्ती या एकात्मिक क्षेत्रीय सरावामध्ये आणि नुकत्याच झालेल्या भारत-आफ्रिका लष्कर प्रमुख परिषदेच्या आयोजनात या विभागाने महत्वाची कामगिरी केली आहे.
स्थापना दिन सोहळ्याचा एक भाग म्हणून, एका विशेष सैनिक संमेलनाला विभागाचे जनरल ऑफिसर कमांडिंग मेजर जनरल बिमल मोंगा, विशिष्ट सेवा पदक यांनी संबोधित केले.तोफखाना विभागात सुरू असलेल्या आधुनिकीकरणाच्या पार्श्वभूमीवर प्रत्येक सैनिकाने आधुनिक तांत्रिक प्रगतीबाबत स्वत:ला अद्ययावत ठेवण्याची गरज त्यांनी व्यक्त केली. उच्च व्यावसायिक नीतीमूल्यांचे दर्शन घडवल्याबद्दल त्यांनी विभागातील सर्व श्रेणीतील कर्मचाऱ्यांची प्रशंसा केली आणि संबंधित क्षेत्रात उल्लेखनीय कामगिरी करणाऱ्या व्यक्तींचा सत्कार केला.PIB Pune | M.Iyengar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
रसायन आणि खते मंत्रालय
"ऑपरेशन गंगा" अंतर्गत युक्रेनमधून 200 विद्यार्थी आणि भारतीय नागरिक दिल्लीत दाखल
केंद्रीय राज्यमंत्री भगवंत खुबा  यांनी सुखरूप मायदेशी परतलेल्यांचे स्वागत केले
युक्रेनमधून सर्व भारतीयांना मायदेशी परत आणण्यासाठी भारत सरकार वचनबद्ध असल्याचे दिले आश्वासन
भारत सरकारच्या ऑपरेशन गंगा अंतर्गत युक्रेनमधून 200 विद्यार्थी आणि भारतीय नागरिकांना युक्रेनमधून सुखरूप बाहेर काढण्यात आले असून भारतात परत आणण्यात आले आहे.
रसायन आणि खते राज्यमंत्री भगवंत खुबा, यांनी इंदिरा गांधी आंतरराष्ट्रीय विमानतळावर मायदेशी परतलेल्यांचे स्वागत केले, यापैकी बहुतेक विद्यार्थी होते. इंडिगोचे विशेष विमान आज सकाळी दिल्लीत दाखल झाले.
पंतप्रधान नरेंद्र मोदी यांच्या नेतृत्वाखालील केंद्र सरकार युक्रेनमधून सर्व भारतीयांना मायदेशी परत आणण्यासाठी वचनबद्ध आहे, असे केंद्रीय राज्यमंत्री भगवंत खुबा यांनी सुखरूप मायदेशी परतलेल्यांचे स्वागत करताना सांगितले.
त्यांनी विद्यार्थ्यांना, त्यांचे मित्र आणि सहकाऱ्यांनाही लवकरच युक्रेनमधून बाहेर काढले जाईल, असे आश्वासन दिले.
भारतात परत आल्यावर कुटुंबियांची भेट झाल्याबद्दल विद्यार्थ्यांनी केंद्र सरकारप्रति कृतज्ञता व्यक्त केली. विमानातील एका तरुण विद्यार्थ्याच्या डोळ्यात आनंदाश्रू होते, तो म्हणाला, युद्धग्रस्त देशातून सुरक्षित बाहेर काढणे हा केवळ चमत्कार नाही आणि पंतप्रधान नरेंद्र मोदी यांनी ते शक्य करून दाखवले.
इंडिगो विमानाने इस्तंबूल आंतरराष्ट्रीय विमानतळावरून बुधवारी रात्री 10.35 वाजता  उड्डाण केले आणि आज सकाळी 8.31 वाजता नवी दिल्लीला पोहोचले.
एअर इंडिया, एअर इंडिया एक्सप्रेस, इंडिगो आणि स्पाइसजेट, ऑपरेशन गंगा मोहिमेत सामील झाले असून युक्रेनच्या शेजारील देशांमधून दिल्ली आणि मुंबईला प्रवासी उड्डाणे करत आहेत.
आरोग्य आणि कुटुंब कल्याण मंत्रालय
भारतातील बरे होणाऱ्या कोवीड-19 रूग्णसंख्येने 32.5 लाखाचा टप्पा ओलांडला, भारतातील एकूण रूग्णसंख्येपैकी 60% रूग्ण पाच राज्यांमधले
नवी दिल्ली, 7 सप्टेंबर 2020
भारतात कोवीड 19 रूग्ण बरे होण्याचा चढता आलेख कायम असून बरे झालेल्या रूग्णसंख्येने आज 32.5 लाखाचा टप्पा ओलांडला. गेल्या 24 तासांत 69,564 रूग्णांना बरे झाल्यानंतर घरी सोडण्यात आले. त्यामुळे रूग्णांचा बरे होण्याचा दर 77.31% इतका झाला आहे.
वेगवान आणि व्यापक तपासणी करत टेस्ट, ट्रॅक आणि ट्रीट अर्थात तपासणी, पाठपुरावा आणि उपचार अशा त्रिसुत्रीच्या माध्यमातून प्रादुर्भाव झालेल्या रूग्णांच्या तपासणीवर आणि उपचारावर भर दिला जात आहे. रूग्णांची तब्येत बिघडण्यापूर्वी त्यांना वेळेवर रूग्णालयात नेण्यासाठी रुग्णवाहिकांची तत्पर सेवा आणि प्रत्येक टप्प्यावरील सुव्यवस्थापनामुळे कोविड -19 बाधीत रुग्ण मोठ्या प्रमाणावर बरे होऊन त्यांना रुग्णालयातून सोडण्यात आले. यामुळे मृत्यूदरातही घट होऊन तो 1.70% पर्यंत कमी झाला आहे. घरे आणि सुविधा केंद्रांमध्ये देखरेखीखाली विलगीकरण, तसेच खबरदारीच्या उपाययोजनांचा अवलंब केल्यामुळे सौम्य आणि मध्यम लक्षणे असणारे रूग्ण लवकर बरे होऊ शकले आहेत.
देशातील एकूण रूग्णांपैकी 60% रूग्ण पाच राज्यांमध्ये आहेत. महाराष्ट्रात सर्वात जास्त 21.6%, आंध्र प्रदेशमध्ये 11.8%, तमीळनाडूमध्ये 11.0%, कर्नाटकमध्ये 9.5% तर उत्तर प्रदेशमध्ये 6.3% रूग्ण आहेत.
देशातील एकूण सक्रिय रूग्णांपैकी 26.76% रूग्ण महाराष्ट्रातले आहेत. त्यापाठोपाठ आंध्र प्रदेशमध्ये 11.30%, कर्नाटकमध्ये 11.25%, उत्तर प्रदेशमध्ये 6.98% आणि तामीळनाडूमध्ये 5.83% सक्रिय रूग्ण आहेत. देशातील एकूण सक्रिय रूग्णांपैकी 62% रूग्ण या पाच राज्यांमध्ये आहेत.
आज दिवसभरात एकूण 32.5 लाख पेक्षा जास्त  रूग्ण बरे झाले आहेत.
आंध्र प्रदेशात गेल्या 24 तासांत सर्वात जास्त 11,915 रूग्ण बरे झाले आहेत.
कर्नाटक आणि महाराष्ट्रात अनुक्रमे 9575 आणि 7826 तर तामिळनाडू आणि उत्तर प्रदेशमध्ये अनुक्रमे 5820 आणि 4779 रूग्ण बरे झाले आहेत. गेल्या 24 तासांत या 5 राज्यांमधले एकूण 57% रूग्ण बरे झाले आहेत.
कोविड-19 संदर्भात कोणत्याही तांत्रिक बाबीविषयी विश्वासार्ह आणि अद्ययावत माहितीसाठी, मार्गदर्शक तत्वे अथवा सूचना पाहाण्यासाठी कृपया : https://www.mohfw.gov.in/ आणि @MoHFW_INDIA या संकेतस्थळांना भेट द्या.
कोविड-19 संदर्भातील तांत्रिक विचारणांसाठी technicalquery.covid19[at]gov[dot]in या ईमेल आय डी वर तसेच आणि इतर विचारणांसाठी ncov2019[at]gov[dot]in आणि @CovidIndiaSeva या ईमेल आयडी वर संपर्क साधावा .
कोविड-19 संदर्भात इतर माहितीसाठी आरोग्य आणि कुटुंब कल्याण मंत्रालयाच्या +91-11-23978046 किंवा 1075  या दूरध्वनी क्रमांकांवर  संपर्क साधावा. सर्व राज्ये आणि केंद्रशासित प्रदेशांच्या हेल्पलाईन क्रमांकांची यादी https://www.mohfw.gov.in/pdf/coronvavirushelplinenumber.pdf येथे पाहता येईल.U.Ujgare/M.Pange/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी शीख बांधवांना नववर्षाच्या शुभारंभानिमित्त दिल्या शुभेच्छा
पंतप्रधान नरेंद्र मोदी यांनी शीख समुदायातील लोकांना नववर्षाच्या शुभारंभानिमित्त शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
"शीख नववर्षाच्या शुभारंभाच्या सर्वांना शुभेच्छा! वाहेगुरु सर्वांना उत्तम आरोग्य आणि समृद्धी देवो. गुरु साहिबांची शिकवण त्यांच्या तेजाने जगाला प्रकाशित करत राहो."